ଉଭୟ ଛାତ୍ରଛାତ୍ରୀଙ୍କୁ କଲେଜରୁ ବହିଷ୍କାର ! | Kanak News\nମୋବାଇଲରୁ ମୋବାଇଲକୁ ଘୁରି ବୁଲିଲା ଅଶ୍ଳୀଳ ଭିଡିଓ ! ଛାତ୍ରୀଙ୍କ ପରିବାର ପକ୍ଷରୁ ଛାତ୍ରଙ୍କ ବିରୋଧରେ ଥାନାରେ ମାମଲା\nକନକ ବ୍ୟୁରୋ : ଭାଇରାଲ ହେଲା ଅଶ୍ଳୀଳ ଭିଡିଓ । ନୟାଗଡ କଂଟିଲୋ ଅଂଚଳର ଏକ କଲେଜର ଦୁଇ ଛାତ୍ରଛାତ୍ରୀଙ୍କ ଭିଡିଓ ଭାଇରାଲ ହୋଇଛି । ଏହି ଘଟଣାରେ ଦୁଇ ଛାତ୍ରଛାତ୍ରୀଙ୍କ ବିରୋଧରେ କାର୍ଯ୍ୟାନାଷ୍ଠାନ ନେଇଛି କଲେଜ । କଲେଜରୁ ଛାତ୍ରଛାତ୍ରୀ ଦୁଇ ଜଣଙ୍କୁ ବହିଷ୍କାର କରିଛନ୍ତି ଅଧ୍ୟକ୍ଷ । ଏନେଇ ଛାତ୍ରୀଙ୍କ ପରିବାର ପକ୍ଷରୁ ଥାନାରେ ମାମଲା ରୁଜୁ କରାଯାଇଛି ।\nପୁଣି ମୋବାଇଲରୁ ମୋବାଇଲକୁ ଘୁର ବୁଲିଲା ଅଶ୍ଳୀଳ ଭିଡିଓ । ନୟାଗଡ କଂଟିଲୋରେ ଏକ କଲେଜର ଜଣେ ଯୁକ୍ତ ତିନି ଛାତ୍ରଙ୍କ ସହ ସେହି କଲେଜର ଯୁକ୍ତ ଦୁଇ ନାବାଳିକା ଛାତ୍ରୀ ଅସଂଜତ ଅବସ୍ଥାରେ ଥିବା ଭିଡିଓ ଭାଇରାଲ ହେବା ପରେ ଚାଂଚଲ୍ୟ । ଭିଡିଓ ସାମ୍ନାକୁ ଆସିବା ପରେ ଥାନାରେ ଅଭିଯୋଗ କରିଛନ୍ତି ସଂପୃକ୍ତ ନାବାଳିକା ଛାତ୍ରୀ ।\n- ଛାତ୍ରୀଙ୍କ ଅଭିଯୋଗ ତାଙ୍କ ଅଜ୍ଞାତରେ ଚିତ୍ର ଉତ୍ତୋଳନ କରିଛନ୍ତି ସାଙ୍ଗରେ ଥିବା ଯୁବକ\n- ମିଠାକଥା କହି ପ୍ରେମ ଜାଲରେ ପକାଇବା ପରେ ଅନ୍ତରଙ୍ଗ ଭିଡିଓକୁ ସୁଟ କରିଛନ୍ତି\n- ମୋବାଇଲରେ ଭିଡିଓ ଉଠାଇବା ସହ ଏହାକୁ ଭାଇରାଲ କରିଛନ୍ତି ଯୁବକ ଜଣକ\n- ଇଜ୍ଜତକୁ ବଜାରରେ ଏଭଳି ନିଲାମ କରିଥିବାରୁ କଡା କାର୍ଯ୍ୟାନୁଷ୍ଠାନ ଦାବି କରିଛନ୍ତି\nମାମଲା ଥାନାରେ ପହଂଚିଥିବାବେଳେ ପୋଲିସ ସଂପୃକ୍ତ ନାବାଳିକା ଛାତ୍ରୀଙ୍କ ଡାକ୍ତରୀ ମାଇନା କରିବା ସହ ୧୬୭ରେ ବୟାନ ରେକର୍ଡ କରିଛି । ଆଉ ଅଭିଯୁକ୍ତ ଛାତ୍ରଙ୍କ ନାଁରେ ପସ୍କୋ ଆଇନରେ ମାମଲା କରିବା ସହ ଆଇପିସିର ଧାରା ୩୭୫ ଅର୍ଥାତ ଧର୍ଷଣ ଏବଂ ଅଶ୍ଳୀଳ ଭିଡିଓକୁ ଭଆଇରାଲ କରିବା ଅଭିଯୋଗରେ ଆଇଟି ଆକ୍ଟର ବିଭିନ୍ନ ଦଫା ଲଗାଇ ଛାନଭିନ ଆରମ୍ଭ କରିଛି ।\nସେପଟେ ଆଉଏକ ଘଟଣାକ୍ରମରେ ମାମଲା ଥାନାରେ ପହଂଚିଥିବାରୁ ବଦନାମ ହେବା ଭୟରେ ନୟାଗଡ କଂଟିଲୋର ସୃପୃକ୍ତ କଲେଜ ଦୁଇ ଛାତ୍ରଛାତ୍ରୀଙ୍କୁ ବହିଷ୍କାର କରିଛି । ସବୁଠାରୁ ବଡକଥା ହେଉଛି ନାବାଳିକାଙ୍କ ସରଳତାରୁ ସୁଯୋଗ ନେଇ ତାଙ୍କ ଅଜାଣତରେ ଚିତ୍ର ଉତୋଳନ କରିବା ସହ ଏହାକୁ ଭାଇରାଲ କରିଦେଇଛି ଛାତ୍ର ଜଣକ । ନୟାଗଡରୁ ପ୍ରଦୀପ୍ତ ମହାପାତ୍ରଙ୍କ ରିପୋର୍ଟ, କନକ ନ୍ୟୁଜ ।
